মদের ঠেকে মদ্যপদের অশালীন ব্যবহারের প্রতিবাদ করায় আক্রান্ত হলেন এক মহিলা। অভিযোগ মহিলাকে মারধর করে এলাকার একদল দুষ্কৃতি। মেয়েকে বাঁচাতে এসে প্রহৃত হন বাবাও। ঘটনাটি ঘটেছে নিউটাউনের হাতিয়াড়া 30C বাসস্ট্যান্ডের কাছে।
 ওয়েব ডেস্ক : মদের ঠেকে মদ্যপদের অশালীন ব্যবহারের প্রতিবাদ করায় আক্রান্ত হলেন এক মহিলা। অভিযোগ মহিলাকে মারধর করে এলাকার একদল দুষ্কৃতি। মেয়েকে বাঁচাতে এসে প্রহৃত হন বাবাও। ঘটনাটি ঘটেছে নিউটাউনের হাতিয়াড়া 30C বাসস্ট্যান্ডের কাছে। খবর পেয়ে পুলিস ঘটনাস্থলে এলেও অভিযুক্তদের ধরতে পারেনি। অভিযোগ, আজ সকালে ফের মহিলার বাবার দোকানে চড়াও হয় অভিযুক্তরা। ভাঙচুর চালানো  হয় দোকানে। সেইসময়ই এক অভিযুক্তকে ধরে ফেলেন বাসিন্দারা। এলাকায় দীর্ঘদিন ধরেই মদের আসর বসে বলে অভিযোগ করেছেন বাসিন্দারা। তাদের আরও অভিযোগ, এলাকার কাউন্সিলরকে বারবার জানিয়েও কোনও লাভ হয়নি। অভিযুক্তদের খোঁজে তল্লাসি শুরু করেছে নিউটাউন থানার পুলিস।